He Kaao no Palila. 



OKALUAOPALENA ka makuakane, o Mahinui ka niakuahine, o Palila ke kei- 

 ki, o Hina, ka makuahine o Mahinui. O Kamooloa, i Koloa, Kauai, ka aina 



hanau o Palila, o Humuula, heiau kahi o Palila i hanai ia ai. He pauku kaula o 

 Palila i kona hanau ana. A hemo ia mai ka opu ae o Mahinui, kiola ia aku la i ka puu 

 opala, me ko laua manao ole he keiki, no ka mea, ua hoowahawaha laua no ka hanau 

 ana he kaula. 



Ma keia hanau ana o Palila, aia no o Hina i ke kuahiwi, i loko o Humuula kahi 

 i noho ai. Ua kau aku ia Hina ka halialia o ka hanau ana o Palila, nolaila iho mai la 

 o Hina a hiki i mua o Mahinui a me Kaluaopalena, ninau aku la: "Auhea ke keiki i 

 hanau iho nei?" Olelo mai o Mahinui a me Kaluaopalena : "Aohe keiki, he kaula koko, 

 ei aku i ka puu opala kahi i waiho ai," hele aku la o Hina a laila, ohi ae la i ke koko me 

 ka opala, a laulau ae la i loko o ka oloa, a hoi aku la. 



Noho iho la o Hina i loko o Humuula, i loko o ke kuahiwi mehameha loa me ke 

 kanaka ole, a liuliu, kii aku la i ka wahi o Palila, wehe ae la, a wahi hou i ka oloa. 

 Ekolu hana ana a Hina pela, alalia hoomaka mai ana o Palila e kino, a hala ke anahulu 

 okoa, ua maopopo loa ke kino o Palila. Alalia, hana o Hina i holopapa uluhe, a kau 

 aku ia Palila i luna o laila; a nui o Palila, aohe ai i ka ai, he niaia kana ai. 



No Alanapo: He wahi kapu loa ia, he heiau, aia i loko o Humuula, he wahi noho 

 no ke 'kua, a he wahi kaulana loa, no ka ikaika a me ke koa o ko laila kanaka ke noho. 

 A ike o Hina ua nui o Palila, hoihoi aku la i loko o Alanapo e noho ai me ke 'kua, a ma- 

 laila o Palila i ao ia ai i ka hana o ke koa a me ka ikaika, a ua loaa ia ia ka ikaika nui 

 loa. Ua makaukau loa kona mau lima elua, e lawe i ka make a me ke kaua i waena o 

 ka lehulehu ke kue mai ia ia. Ma keia noho ana o Palila, elua ano, he 'kua, he kanaka. 



Namakaokalani, oia ke 'Hi ma kekahi aoao o Kauai, e noho ana laua me ke kaua 

 me Kaluaopalena, ekolu kaua i hala, a hookahi kaua i koe, a puni loa ka aina ia Nama- 

 kaokalani. . - 



He mea mau ia Hina ka iho e nana i ke kaua o na aoao elua, i na kaua ana a pan 

 loa, ma keia iho ana a Hina, ua kau aku ia ia ka halialia o Palila. Nolaila, olelo mua 



aku o Hina ia Kaluaopalena: "E, nana oe ma keia la, ina i hele mai ke koa mua, o Na- 



(137) 



